[{"text_idx": "#000001", "text": "La 15-an de decembro 2017 la Artkolegio de Kunming festis la 158-an datrevenon de la naskig\u0302o de Zamenhof kaj la 36-jarig\u0302on de la Yunnan-a Esperanto-Asocio per solena kunveno en la kolegia teatro. En la kunveno s-ro Duan Yongxing, rektoro de la kolegio, estas elektita kiel nova prezidanto de la Yunnan-a Esperanto-Asocio. Dum tiu kunveno oficiale fondig\u0302is la Studenta Esperanto-Klubo de la kolegio, kaj s-ro Duan Yongxing farig\u0302is honora prezidanto de la klubo. La klubo samtempe alig\u0302is al la Yunnan-a asocio kiel grupa membro."}, {"text_idx": "#000002", "text": "Tiu c\u0302i evento farig\u0302is grava pas\u0302o por la pli profunda enradikig\u0302o de Esperanto inter la gejunuloj, kiuj grandnombre kaj oficiale ekstudis la lingvon c\u0302e la kolegio dum tiu c\u0302i semestro. Tio montras ilian deziron pri memstara aktivado kaj korespondado kun geamikoj el la tuta mondo. D-ro Mark Fettes, prezidanto de UEA, d-ino Veronika Poo\u0301r, g\u0302enerala direktoro de UEA, kaj organizoj kaj personoj de diversaj lokoj, ekzemple tiuj de la du g\u0302emelaj urboj de Kunming, Huzisau\u0306a (Fujisawa) de Japanio kaj Zuriko de Svislando, kaj ankau\u0306 de Italio, alsendis gratulajn mesag\u0302ojn."}, {"text_idx": "#000003", "text": "Krome la okazo permesis, respondante al la esperoj de s-ro Lee Jungkee, UEA-estrarano por la azia agado, kaj de s-ro Inumaru Fumio, vicprezidanto de KAEM, profundigi la jam fortajn rilatojn inter la artkolegio kaj la fakaj asocioj kiaj ILEI, IFEF k.a. kaj substreki la gravan strategian rolon de Kunming en disvastig\u0302o de Esperanto en la regiono. En tiu c\u0302i senco, la nova Studenta Esperanto-Klubo c\u0302e la artkolegio de Kunming povos faciligi internaciajn kunligojn inter gejunuloj lau\u0306 la ideoj de \"La Zono kaj Vojo\". Espereble la bonaj semoj plantitaj dum c\u0302i-jara Zamenhofa Tago donos bonajn fruktojn en la estonto."}]